Rezervati i arinjve në Prishtinë

Rezervati i arinjve në Prishtinë është një park kombëtar në Kosovë, pranë qytetit të Prishtinës. Historiku Për shumë vite nuk ka ekzistuar ndonjë ligj kundër mbajtjes së arinjve të murrmë në Kosovë. Shumë arinj të murrmë mbaheshin privatisht në kafaze të vegjël brenda restoranteve. Më së shumti këta arinj lindnin në Kosovë ose Shqipëri por rrëmbeheshin nga familjet e tyre nga kontrabanduesit e kafshëve. Kur mbaheshin në restorante këta arinj përdoreshin si element tërheqës për turistët, duke prodhuar në këtë mënyrë përfitime për pronarët e tyre. Në nëntor 2010 hyri në fuqi ligji kundër mbajtjes ilegale të kafshëve, dhe u paraqit nevoja për një park kombëtar si shtëpia e re për të gjithë ata arinj që u shpëtuan nga restorantet ku mbaheshin dikur. Parku Themelimi Rezervati i arinjve në Prishtinë u themelua në vitin 2013 nga shoqata "Four Paws Austria" në bashkëpunim me KFOR, qytetin e Prishtinës si dhe Ministrinë e Mjedisit në Kosovë së bashku me firmën ligjore Franke&Partner. Rezervati ofron akomodim të përshtatshëm për të gjithë arinjtë që mbaheshin padrejtësisht në restorante. Rezervati është i rrethuar por me hapësira të gjera, i përngjashëm me habitatin natyror të ariut të murrmë. Midis personave që financojnë rezervatin është Ministri kosovar i Mjedisit, zoti Dardan Gashi si dhe Ambasadori austriak në Kosovë, zoti Johann Brieger dhe Roswitha Brieger. Arinjtë Rezervati i arinjve në Prishtinë ka aktualisht 13 arinj të murrmë nën përkujdesjen e tij (të dhëna të marra në korrik 2013). Këta arinj të restoranteve janë gjurmuar dhe regjistruar nga qeveria kosovare gjatë viteve të fundit dhe janë shpëtuar në 2013. Dy arinj të këtyre restoranteve. Me emrat Rambo dhe Luta nuk arritën të shpëtoheshin pasi pronarët e tyre I vranë disa orë përpara se ekipi shpëtues të arrinte. Lehtësira Rezervati është i ndërtuar në një sipërfaqe prej 15 hektarësh. Përveç lehtësirave ekzistente, një qendër e re trajnuese do të ndërtohet në park me qëllim përmirësimin e vëmendjes publike ndaj mirëqenies së kafshëve dhe problemeve mjedisore në Kosovë. Lidhje të jashtme Four Paws: projekti Rezervati i arinjve në Prishtinë Referime